TMT จัดเป็นหุ้นปันผลสูง
มีการวิเคราะห์กันว่า แนวโน้มกำไรสุทธิของ TMT ในไตรมาส 3 ปี 60 จะกลับมาปรับตัวโดดเด่นเป็น 204 ล้านบาท เพิ่มขึ้น 41% จากงวดเดียวกันของปีก่อน และ 458% จากไตรมาสก่อน ซึ่งเป็นผลจากราคาเหล็กในช่วงเดือน ก.ค.-ก.ย. 2560 มีการปรับตัวเพิ่มขึ้นอย่างต่อเนื่องตามทิศทางราคาเหล็กในตลาดโลก
27 ต.ค. 2560

คุณค่าบริษัท
มีการวิเคราะห์กันว่า บริษัท ค้าเหล็กไทย จำกัด (มหาชน) หรือ TMT คาดกำไรสุทธิไตรมาส 3 ปี 60 กลับมาปรับตัวโดดเด่นเป็น 204 ล้านบาท เพิ่มขึ้น 41% จากงวดเดียวกันของปีก่อน และ 458% จากไตรมาสก่อน ซึ่งเป็นผลจากราคาเหล็กในช่วงเดือน ก.ค.-ก.ย. 2560 มีการปรับตัวเพิ่มขึ้นอย่างต่อเนื่องตามทิศทางราคาเหล็กในตลาดโลก
ทำให้มีการประเมินราคาขายเหล็กของ TMT ในงวดไตรมาส 3 ปี 60 เฉลี่ยที่ 20.9 บาทต่อกิโลกรัม เพิ่มขึ้น 12.5% จากงวดเดียวกันของปีก่อน และ 4.2% จากไตรมาสก่อน ส่งผลให้คาดอัตรากำไรขั้นต้นในงวดไตรมาส 3 ปี 60 อยู่ในระดับสูงราว 10.7% ดีขึ้นจากไตรมาส 3 ปี 59 ที่ 8.8% และไตรมาส 2 ปี 60 ที่ 4.5%
ขณะที่ปริมาณขายเหล็กในงวดไตรมาส 3 ปี 60 ยังทรงตัวที่ราว 1.72 แสนตัน ลดลง 3.0% จากงวดเดียวกันของปีก่อน แต่เพิ่มขึ้น 3.8% จากไตรมาสก่อน โดยยังได้รับผลกระทบจากกำลังซื้อที่ชะลอตัว ทั้งนี้ หากกำไรสุทธิไตรมาส 3 ปี 60 เป็นไปตามที่คาด จะทำให้กำไรสุทธิรวมงวด 9 เดือนแรก คาดว่าจะอยู่ที่ 495 ล้านบาท ลดลง 30% จากงวดเดียวกันของปีก่อน
นอกจากนี้ เมื่อในปัจจุบันราคาเหล็กโลกยังทรงตัวอยู่ในระดับสูง ส่งผลให้มีการคาดกำไรสุทธิช่วงไตรมาส 4 ปี 60 ยังคงอยู่ในระดับที่ดี แต่คาดจะปรับตัวลดลงทั้งจากงวดเดียวกันของปีก่อน และจากไตรมาสก่อน ที่ในช่วงไตรมาส 4 ปี 59 และไตรมาส 3 ปี 60 ที่ราคาเหล็กอยู่ในทิศทางขาขึ้น
ทั้งนี้คงประเมินกำไรสุทธิปี 2560 ที่ 627 ล้านบาท ลดลง 31% จากงวดเดียวกันของปีก่อน ลดลงมากจากฐานกำไรที่สูงในปีก่อน สำหรับแนวโน้มกำไรสุทธิปี 2561 คาดว่าจะกลับมาปรับตัวเพิ่มขึ้น จากแนวโน้มราคาเหล็กในตลาดโลกที่ยังมีโอกาสเพิ่มขึ้นได้ต่อ จากมาตรการควบคุมมลพิษในประเทศจีน ส่งผลให้รัฐบาลจีนมีการปิดโรงงานเหล็กจีนที่ไม่ได้คุณภาพ และส่งผลทำให้ปริมาณผลผลิตเหล็กลดลง
ขณะที่ประเมินว่าความต้องการใช้เหล็กในจีนที่คาดว่าจะสูงขึ้นจากแผนการลงทุนของรัฐบาล ดังนั้น คาดว่าจะยังส่งผลบวกต่อราคาเหล็กในประเทศปรับตัวเพิ่มขึ้นในทิศทางเดียวกันได้ ประกอบกับแผนการลงทุนในประเทศของภาครัฐที่คาดว่าจะปรับตัวสูงขึ้น ส่งผลให้ยังประเมินว่าปริมาณขายเหล็กของ TMT จะเติบโตราว 10% จากงวดเดียวกันของปีก่อน
อย่างไรก็ตามทาง บล.เคทีบี มีการปรับราคาเป้าหมายเป็นปี 2561 ที่ 17.50 บาท ด้วย PER ราว 11 เท่า แนะนำ “ซื้อ” โดย TMT ยังจัดเป็นหุ้นปันผลเด่น คาดอัตราผลตอบแทนจากเงินปันผลสูงราว 7% ต่อปี
…
ผู้ถือหุ้นรายใหญ่
รายชื่อกรรมการ